Source: https://fi.m.wikipedia.org/wiki/Rikkuri
Timestamp: 2019-09-22 02:07:19+00:00
Document Index: 18820568

Matched Legal Cases: ['kko ', 'kko ', 'kko ', 'kko ', 'tuomioistuin ', 'kko ']

(Ohjattu sivulta Rikkuri)
Lakko on työntekijöiden yhteisellä päätöksellä sovittu töistä pois jääminen, jonka tarkoituksena on tavallisesti painostaa työnantajaa. Ensimmäinen kirjallinen maininta lakosta on Egyptistä noin vuoden 1 100 eaa. tienoilta.[1]
Lakko SuomessaMuokkaa
Lakosta ilmoittaminenMuokkaa
Palkanmaksuvelvoite lakon aikanaMuokkaa
Vuosiloma lakon aikanaMuokkaa
Poliittinen lakko on laillinen lakko, jonka ensisijaiset tavoitteet eivät liity työehtoihin, vaan jolla ajetaan poliittisia tai yhteiskunnallisia päämääriä
Saarto on mielenosoitus- ja tukilakon kaltainen työtaistelutoimenpide, jossa muiden yritysten työntekijät kieltäytyvät työskentelemästä saarron alaisen yrityksen kanssa. Erityisesti toimihenkilöpuolella saarto voi tarkoittaa myös saartoon julistetun työnantajan toimien hakukieltoa.[6]
Lakonrikkoja- ja lakonmurtajatyövoimaMuokkaa
Työntekijää, joka lakosta huolimatta jatkaa työntekoa kutsutaan lakonrikkojaksi[7] tai rikkuriksi. Lakkolaiset pyrkivät usein lakkovahdein estämään rikkureita tekemästä töitä.[8] Lakon ajaksi palkattuja ulkoisia työntekijöitä kutsutaan lakonmurtajiksi.[9]
1920-luvun alussa Suomessa työantajat perustivat erityisen Vientirauha-lakonmurtajakaartin. Joissakin maissa laki rajoittaa rikkurien ja lakonmurtajain käyttöä. Kanadan provinsseista Brittiläisessä Kolumbiassa[10] ja Quebecissä[11] työlainsäädäntö kieltää rikkureiden ja lakonmurtajien käytön laillisen lakon aikana. Meksikossa laki vaatii lakonalaista yritystä lopettamaan toimintansa kunnes sopu on saavutettu.[12]
Laiton lakkoMuokkaa
Lakko on laiton, kun työehtoihin kohdistetaan työtaistelutoimia työehtosopimuksen ollessa voimassa.[13] Työnantajajärjestö Elinkeinoelämän keskusliiton eli EK:n mukaan sen jäsenyrityksissä oli vuosina 2000–2013 1 384 lakkoa, joista sen mukaan 92 % laittomia. Etelä-Suomen Sanomien pääkirjoituksen mukaan tietyt avainryhmät voivat nyt pysäyttää yrityksen toiminnan liian heppoisin perustein ja siksi työrauhasäädökset pitäisi uusia laittomien lakkojen vähentämiseksi. Työntekijäpuolen SAK:n mukaan Suomi on kuitenkin lakkomaana euroalueen keskikastia.[14]
Lainkäytön emeritusprofessori Jyrki Virolaisen mielestä oikeusvaltiossa pitäisi olla oikeussuojakeinot puolustautua sopimuksen- tai lainvastaisia toimia vastaan ja estää niistä aiheutuvia vahinkoja. Laittoman lakon vastaiset oikeussuojakeinot eivät rajoita laillista lakko-oikeutta.[15]
Työoikeuden professori Seppo Koskinen ja prosessioikeuden professori Antti Jokela haluaisivat muuttaa lakia. Työtuomioistuimelle voisi antaa oikeuden määrätä turvaamistoimen ja työtuomioistuin voisi myös määrätä selvästi laittomista lakoista uhkasakkomaisesti hyvityksen nopeutetussa käsittelyssä.[16]
Suomessa laittomista lakoista aiheutuneet kustannukset on muihin Pohjoismaihin nähden pieniä.selvennä Ruotsissa, Norjassa ja Tanskassa voidaan määrätä laittomasta lakosta vahingonkorvaukset lakon yrityksille aiheuttamien vahinkojen suuruuden perusteella ja ilman ylärajaa. Suomessa on käytössä hyvityssakko, jolla on yläraja, 23 500 euroa. Tanskalainen liitto maksoi 2,7 miljoonan euron vahingonkorvauksen laittomasta lakosta. Myös työntekijä maksaa neljä euroa jokaisesta laittomasta lakkotunnistaan, työistuimen tuomion jälkeen jatketusta lakosta lähes tuplasti.[17]
Esimerkiksi Suomessa paperiliitto maksoi 20 000 euron sakon lakosta, joka aiheutti metsäteollisuuden arvion mukaan kymmenien miljoonien eurojen tappiot yrityksille. Paperiliitolle koitunut kokonaissakko kohosi kuitenkin yli 150 000 euroon, kun laskettiin mukaan ammattiosastoille määrätyt sakot.[17] Elinkeinoelämän keskusliiton mukaan Ruotsissa olikin vuonna 2013 vain yhdeksän lakkoa, joista yksi oli laiton.[13]
↑ Juko. viitattu 7.10.2011.[vanhentunut linkki]
↑ Saarto Elisa Sanasto. Elisa. Viitattu 6. marraskuuta 2007. [vanhentunut linkki]
↑ a b EK:n selvitys: Viime vuonna lähes kaikki lakot olivat laittomia, Yle Uutiset, 28.3.2014.
↑ Laittomien lakkojen kierre poikki, pääkirjoitus, Etelä-Suomen Sanomat, 26.6.2014.
↑ a b Pohjoismaista vain Suomessa laittoman lakon sakolla yläraja, Turun Sanomat, Kotimaa, 18.11.2004.
Noudettu kohteesta ”https://fi.wikipedia.org/w/index.php?title=Lakko&oldid=18215031#Rikkurityövoima”
Viimeksi muokattu 13. kesäkuuta 2019 kello 19.12